JohanHeinsen/ENO huggingface dataset:
Aarhuus Stifts-Tidende, 1843-01-26
Blandinger. En Tildragelse af ligesaa eiendommelig, som afskyelig Art har i denne Tid sat Breslau i Bevægelse. En ung Handelscommis fra Neustadt i Over schlesien var med Dampvognen kommen til Breslau, for her at søge Emploi. De Penge, han medbragte, havde han snart forbrugt, og et Engagement havde han endnu ikke fundet, maaskee ei engang søgt. Han besluttede da, at gribe til det skrækkeligste af alle Midler, for at forskaffe sig det Manglende, og begav sig, i dette Øiemed, til et af de meest freqventerede Hoteller um blauen Hirsch. Her søgte han Leilighed til, at gjøre sig bekjendt med de forskjellige Værelser, og deres Beboere. Snart gjorde han den Opdagelse, at der, paa det mod Gaarden liggende Værelse A 7, opholdt sig en ung Pige med en ældre Dame. Denne var hendes Moder, og havde forladt hende, for at besørge et Ærinde. Dette Øieblik vilde han benytte. Han gik ind til Pigen, hilste hende og spurgte, hvorledes hun befandt sig. Overrasket yttrede hun, han tog vist feil af hendes Person, da hun slet ikke kjendte ham. Han paastod imidlertid, at være en Bekjendt, ja endog en Slægtning af hende. Den unge Pige modsagde ham. Jmidlertid havde han taget en ny, skarpsleben Jagtkniv op af Lommen, og bibragte den Ulykkelige flere Stik i Halsen dermed. Offeret sank bevidstløst til Jorden, hvorpaa han endnu traadte hende under Fødder. Nu søgte han efter Penge, men fandt ingen. Herpaa vilde han gaae da kom Moderen hjem, og fandt sin Datter svømmende i Blod. Hun raabte strax om Hjælp. Forbryderen greb nu ogsaa hende, kastede hende til Jorden, og traadte hende ligeledes under Fødder. Herpaa tog han en god Pels, som hang i Stuen, trak den paa, og gik ned af Trappen og ud af Huset. Det synes virkeligt gaadefuldt, hvorledes Forbryderen, ved høi lys Dag, har kunne komme ind. Helden paafølgende Nat var Politiet paa Jagt efter ham; først næste Middag greb man ham i en anden Gjæstgivergaard. Han bekjendte strax. Den unge Piges Liv staaer neppe til at redde. Ved Landsbyen Kattern, i Schlesien, har nys tildraget sig Følgende. En Bonde lod, mod Aftenstid, sin Karl kjøre endnu et Læs Gjødning udi Marken. Karlen kjørte ud, og begyndte at læsse af. Da nærmede sig ham en ubekjendt Mand og forlangte at laane en af Hestene, for paa den at ride til Nabobyen i et nødvendigt Ærinde. Da Karlen nægtede ham det, truede han at tage Hesten med Magt, og gav sig til at skjære Skaalerne over. Rasende greb Karlen sin Moghakke, hvormed han gav Ransmanden et saadant Nakkedrag, at han styrtede død til Jorden. Nu grebes den Ulykkelige af en rædsom Angst. Længe var han raadvild, hvad han nu skulde gribe til. Omsider besluttede han, idetmindste for Øieblikket, at skjule Gierningen, kastede Gjødningen ovenpaa den Dræbte, og kjørte hjem. Man bemærkede strax hans store Gemytsbevægelse; men han undveeg alle Spørgsmaal. Men da han igjen skulde kjøre Gjødning ud, vægrede han sig paa det Bestemteste, og langt om længe bekjendte han Alt. Ved at undersøge den Jhielslagne fandt man hos ham en ladt Terzerol, to Knive og 200 Daler.
Aarhuus Stifts-Tidende, 1843-01-26
J Wien ere to Breve i Omløb, som Clemens, Greve af Ugarte, Uhlanoberst og tjenstgjørende Kammerherre hos Erkehertug Ludvig, har efterladt om Morgenen den 1ste Decbr., da han skjød sig; det ene til sin Forlovede, med hvem han samme Dags Aften skulde have været forenet, det andet til sine Venner. Vi meddele her det Væsentligste, som turde have almindelig Jnteresse: 1) Nu, da Tiden til vor Forening nærmer sig, har den falske Verden gjort Fordommene og Meningerne om Adel og Rang gjældende. Mig er det ei muligt, med Ligegyldighed at sætte mig ud over saadanne Anskuelser, og jeg seer, at mine skjønne Forhaabninger ere ganske forstyrrede. Jeg er overbeviist om, at der ved saadanne Anskuelser kun vilde vente Dem Kummer og Krænkelse ved min Side istedetfor Glæde, og jeg har Dem altfor kjær og mener Dem det altfor redeligt til at jeg for Fremtiden skulde berede Dem et saa sørgeligt Liv. Under disse Omstændigheder staaer der mig ingen anden Vei aaben, end at frasige mig den Lykke, at blive forenet med Dem. . . . Men jeg kjøber denne Frasigelse med mit Liv &c. &c. 2) "Selv længe forblendet og et Væsen hengiven med sand, oprigtig Kjærlighed og Agtelse, som det saa fuldkomment fortjente, troede jeg, tiltrods for Verden og mine Forhold, at kunne forskaffe mig ved hendes trofaste Haand en stille huuslig Lyksalighed, uanfægtet af Rangens og Fødselens Fordomme. At det ei er saaledes, og ei kan være saaledes, er mig nu klart. Det er mit Livs bittreste Erfaring; hvorledes og hvorfra jeg har faaet den, skal Jngen søge at udforske, jeg anklager Jngen, hele Skylden er min, kun hende, den Uskyldige, hvis Kjærlighed jeg lønner med Kummer, hendes høist agtværdige Familie, som stedse har viist sig aabenhiertig, retskafsen og uegennyttig mod mig, og forpligter mig til en evig Tak, skal ingen Dadel ramme. Gud er mit Vidne, at jeg havde redelige Hensigter, at finde min Lykke ved deres Datters Haand. Stedse at see hende ved min Side ulykkelig, formedelst hendes Stilling til Verden, og hendes Følelse, som jeg kun kan agte og ære, stedse krænket ved Tilsidesættelsen, dertil mang lede jeg Mod, dertil var hun mig for dyrebar. Uden hende vilde og kunde jeg ikke længere leve; det er bedre at jeg døer. Gud vil være barmhiertig og tilgive mig.
Aarhuus Stifts-Tidende, 1843-01-26
Vi ønske alle vore Læsere en Forlegenhed liig den, hvori nogle tydske Landstænder for Øieblikket befinde sig. J Baiern er der et Overskud af 29 Millioner i Statskassen, i Sachsen 4 Millioner. Det store Spørgsmaal er nu, hvad man skal gjøre med alle disse Penge? Prof. Emmemoser, der har etableret sig som practiserende Læge i München, har i Novbr. Maaned, efter syv Dages magnetiske Behandling, gjengivet et ungt Menneske, der i 10 Aar havde været døv, Hørelsen paa det ene Øre, og kort derefter ogsaa paa det andet; en anden Cuur paa et noget yngre Jndivid, der ligeledes i 10 Aar havde været yderst tunghørig, førte til samme glædelige Resultat. J afvigte Vinter er det endog lykkedes ham, ved Livs magnetisme at helbrede En for erklæret Vanvid.
Aarhuus Stifts-Tidende, 1843-01-26
For Tiden gjøre tvende Violinspillerinder, Søstrene Therese og Marie Milanollo, megen Lykke i Frankfurt am Main. De have stedse fuldt Huus og deres Fader gjør enorme Forretninger med sine Døttres Talent. De ere saa mærkværdige Phænomener som Violinspillerinder, at en i disse Dage udkommen Carricatur over de berømteste Violin Virtuoser ikke er aldeles ugrundet. Disse ere nemlig portraiterede i de meest comiske Stillinger, idet de modtage Underviisning af de tvende unge Damer.
Aarhuus Stifts-Tidende, 1843-01-26
Til Nutidens Mærkeligheder hører Følgende: Den oplyste Overrabbiner Levis dannede og aandrige Kone døde i Giessen. Jfølge hendes Ønske blev den derværende evangeliske Sognepræst, Kirkeraad Engel, anmodet af ovennævnte Overrabbiner, at holde en Liigprædiken over den Afdøde paa den isralitiske Kirkegaard, hvilket Kirkeraaden udførte saa skjønt første Juledag, at over tusinde Mennesker, der her vare samlede, for at bivaane denne saa sjeldne Begivenhed, rørtes deraf til Taarer.
Aarhuus Stifts-Tidende, 1843-01-26
J et Selskab i Berlin blev forleden talt meget om den berømte Sangerinde Schebest, og man disputerede om, hvilket hendes bedste Parti havde været. Hendes bedste Parti, tog Skuespiller Bechmann Ordet: Det er ustridigt Dr. Straus!"
Aarhuus Stifts-Tidende, 1843-01-26
Nytaarsdag hændtes det paa Jernbanen fra Frankfurt a. d. O. til Berlin, i Nærheden af Kopenich, at der, til stor Forfærdelse for Passagererne, kom Jld i en af Pakvognene. Paa samme fandtes, foruden andet Pakkepostgods, henved 60,000 Rdlr. i Papiirpenge; men heldigviis blev Alt reddet, uagtet den Kasse, hvori Godset var anbragt, aldeles forkulledes. Jlden skal være opstaaet ved Jldgnisterne fra Dampvognen; thi det blæste samme Dag temmelig stærkt.
Aarhuus Stifts-Tidende, 1843-01-26
J Paris har man nu oprettet en Høiskole for Ølbryggere, ved hvilken der ere ansatte egne Lærere i Chemi og Botanik. Underviisningen varer eet Aar, og der meddeles, efter fuldendt, Cursus dHrr. Studerende i et eget Diplom Vidnesbyrd for, at de baade theoretisk og practisk kunne brygge og drikke Øl.
Aarhuus Stifts-Tidende, 1843-01-26
J Warvick (i England) sattes nylig Mange i heftig Skræk ved et Jndivid af den laadne Slægt, der var sluppen ud fra sit Lukaf i et Menageri, som opholdt sig der i Staden, og spadserede ned af Gaden. Da det var temmelig mørkt, antog nogle Forbigaaende, at det var en Gentleman, iført en laaden Pels. Foran ham gik en aldrende velklædt Dame. Ganske sagte sneg Bjørnen sig hen bagved hende, og slyngede sine Poter om hendes Hals. Damen, der meente, at det var en Herre, som havde taget Feil af hendes Alder, sagde ganske roligt: "Seer De ikke, jeg er en gammel Kone, der findes jo saamange Angre at løbe efter!" Men idet Samme kom en brummende Lyd fra Courtiseuren, hvorover Damen vendte sig om, og af Skræk udstødte et høit Skrig. Ogsaa Bjørnen blev saa forskrækket, at han slap hende strax, og spadserede videre, indtil Menageriets Eier kom og fik den bragt hjem igjen, under en stor Mængde Tilskueres Jubelraab.
Aarhuus Stifts-Tidende, 1843-01-26
Af den sidste Folketælling i London erfares, at denne Hovedstad har ikke mindre end 13000 Skræder mestre, 8000 Bagere, 8000 Grosserere, 5000 Modehandlere, 7000 Skomagermestre, 4000 Viinhandlere, 9000 Værtshuse, 4000 Guldsmedde og Juvelerer, &c. &c.¬
Aarhuus Stifts-Tidende, 1843-01-26
J Ruardeanhill, i Gloucestershire, blev den ærværdige Præst Formby, for ikke længe siden, kaldet til en Qvinde, Francisca Bennet, som laa paa sit Yderste og hvis Samvittighedsqval fyldte hende med Rædsel for Døden. Hun bekjendte for Præsten, at hun ved en Mand ved Navn app, med hvem hun havde levet i 10 Aar, var bleven Moder til et Barn, som hun, efter at det havde levet i to Dage, havde forgivet og, i Forening med app, nedgravet i et Bryghuus. Martret af sin Samvittighed bekjendte hun endvidere, at hun fem Gange var bleven Moder ved samme Mand, samt at hun havde myrdet alle Børnene strax efter Fødselen og, ved app's Hjælp, nedgravet dem paa forskjellige Steder. Disse gruelige Bekjendelser forekom Præsten snarere at maatte være Jndskydelser af Vanvid, end virkelig Sandhed; men ved at søge paa de betegnede Steder fandt man Skeletterne af 6 myrdede Børn, Herpaa blev app fængslet, og Qvinden maatte gientage sine Tilstaaelser for Politiet. De Eedsvorne sammenkaldtes, for at undersøge Forbrydelsen. Jmidlertid havde Fruentimmerets Sygdom givet efter, og med Helbreden vendte ogsaa hendes Forstokkethed tilbage. Hun fra gik alle sine tidligere Tilstaaelser, hun erklærede, aldrig at have gjort dem. Saaledes staaer Sagen for Øieblikket.
Aarhuus Stifts-Tidende, 1843-01-26
Den 4de d. M. er det første Billard afsendt fra London til China, De engelske Officierer i Hong-Kong havde bestilt et londonsk af bedste Qvalitet. Saaledes rækker Civilisationen til alle Sider sine Hænder ud efter de endnu ikke opdragne Chinesere.
Aarhuus Stifts-Tidende, 1843-01-26
Det er bekjendt, at Druens Perler som Rubiner pryde ei Godtfolks Ansigtstræk;" derfor er der nu ogsaa opfundet et uskadeligt Middel mod kobberrøde Næser og Brændeviinsrødme i Ansigtet. Dette er efter Neue Zeitung" at erholde tilkjøbs i Hamburg Altonaer Buchhandlung" (Langereihe M. 8).
Aarhuus Stifts-Tidende, 1843-01-26
Det svenske Aftonblad meddeler et ganske mærkeligt Exempel paa det Misforhold, der undertiden, efter den i Sverrig brugelige Retspleie, kan opstaae mellem Forbrydelsen og Straffen paa den ene Side, og Procesomkostninger samt Varetægtsarrestens Langvarighed paa den anden Side. J afvigte Septbr. Maaned blev Pigen Marie Juliin arresteret i Lehnsarresten i Mariestad, fordi hun havde stiaalet nogle Kartofler. Efter optagne Forhør blev hun for Rapseridømt til en Mulkt af skriver en Skilling, eller i manglende Fald 3 Dages simpelt Fængsel. Det Sidste blev Tilfældet, og Sagen sluttedes ikke for den 20de Decbr., da hun løslodes. Hun havde altsaa været fængslet i 3 Maaneder, og Omkostningerne til hendes Underhold samt Befordring for Dommer og Bisiddere, for Anklager og Sagfører, for Vidner og Fangen selv udgjorde omtrent 17 Rdlr. Bco., hvoraf 33 faldt paa det Offentlige, 14 paa private Personer. J fremmede Blade blive jevnligen de franske Grever Decazes, hvoraf et Medlem for Tiden er fransk Charge d'Affaires ved Hoffet i Madrid, benævnte Hertuger af Glücksburg. Da denne sidste Benævnelse udelukkende tilkommer den Ældste af det med vort Koneghuus beslægtede slesvig-holsteen sønderborg glücksborgske Fyrstehuus, ansee vi det ikke overflødigt at bemærke, at hiin franske Families Hertug titel er dansk, idet under 12te Juni 1818 den nuværende Pair af Frankrig, Grev Elias Decates, for sig og ægte Descendenter og, hvis disse skulde uddøe, hans Broder, Vicomte Joseph. L. Decates og Descendenter, udnævntes til dansk Hertug af Glücksbjerg (en bizar Sammensætning af Tydsk og Dansk) med Rang foran danske Lehnsgrever. Vi tilføie, at under 19de Jan. 1840 blev Hertug Louis Decates udnævnt til dansk Kammerherre, og under 12te Januar f. A. til Ridder af Dannebroge. Denne Familie er den eneste private Familie, der fører dansk Hertugtitel.
Aarhuus Stifts-Tidende, 1843-01-26
Bekjendtgjørelser. Aar 1843 den 7de Januar blev i den Kongelige Landsover- samt Hof- og Stadsret i Kjøbenhavn afsagt Dom i Sagen: Procurator d'Auchamp som Actor, contra: de Tiltalte, forhenværende Redacteur af Bladet "Corsaren", Card. philosophiæ Niels Peter Morthensen og Kylograph Andreas Ferdinand Flinch, og saaledes: kjendt for Ret.
Aarhuus Stifts-Tidende, 1843-01-26
Tiltalte Tylograph Andreas Christian Ferdinand Flinch bør for Actors Tiltale i denne Sag fri at være.
Aarhuus Stifts-Tidende, 1843-01-26
Tiltalte Cand. philosophiæ Niels Peter Morthensen bør til Kjøbenhavns Fattigvæsens Hovedkasse bøde 200 Rbd. Sølv, samt være Censur undergiven i 1 Aar. – Saa betaler han og de af Actionen flydende Omkostninger og derunder i Salair til Actor og Defensor, Procurator d'Auchamp og Lottsadvocat Damkier, 10 Rbd. Sølv til hver. Den idømte Mulkt at udredes inden 15 Dage efter denne Doms lovlige Forkyndelse og iøvrigt at efterkommes under Adfærd efter Loven. Hvilket herved bringes til offentlig Kundskab i Overeensstemmelse med Forordningen af 27de Septbr. 1799. Justitscontoiret i den Kongl. Landsover- samt Hof= og Stadsret i Kjøbenhavn, den 9de Januar 1833. Hi indkaldte med 12 Ugers Varsel, til for undertegnede Skifteforvalter at anmelde og beviisliggjøre deres Fordringer; hvilket herved endvidere bekjendtgjøres. Grenaae, den 20de Januar 1843. Asgaard.
Aarhuus Stifts-Tidende, 1843-01-26
Brandassurance-Foreningen. for rørlige Eiendele i Nørre-Jylland. For dem som maatte attraae at indlemmes i Foreningen, hvori Resicoen nu andrager c. 2 Millioner og Fondet c. 10 Tusinde Rbdl., anbragte mod Pant i faste Eiendomme, undlader man ikke at bringe i Erindring, at Optagelse ikkun vil finde Sted ved det forestaaende aarlige Repræsentantmøde den 18de Marts næstkommende, og maa den befalede schematiske Begjæring herom snarest muligt - senest 1ste Marts - indgives til Directionen igjennem vedkommende Districtsforstandere, hvor saadanne haves. At Begjæringerne ledsages med Anmeldelser, er just ikke nødvendigt, da Forsikkringerne først blive at regne fra 1ste Mai næstk. med det nye Assurance=Aars Begyndelse. Det antages, at de, som tidligere i Aarets Løb have indgivet Begjæringer i Forventning af Optagelse, endnu attraae saadant, forsaavidt Begjæringerne ikke forlanges tilbage. Breve til Directionen bedes fremtidig adresserede til Foreningens Secretair, Godsforvalter Brasch i Aarhuus.
Aarhuus Stifts-Tidende, 1843-01-26
J Directions=Mødet, den 7de Januar 1843. C. Jngerslew. W. Watt. N. Nyholm, Tirsdagen den 31te Januar førstkommende, Formiddag Kl. 10, bliver, efter Amtets Ordre, paa Hasle o. fl. Herreders Tingsted i Aarhuus Raadhuus, afholdt offentlig Licitation over Opførelse af den saakaldte Præstebroe, i Skjellet mellem Schouby og Herschind Marker, en 3 lødig Steenkiste paa Veien igjennem Hinnerup By, og over Borum Broes Jstandsættelse, efter Conditioner og Overslag, som ligge til Eftersyn her paa Contoiret. – Lysthavende indbydes. Hasle &c. Herredscontoir, den 16de Januar 1843. Seidelin. Foreningen for Kunstens Opmuntring.
Aarhuus Stifts-Tidende, 1843-01-26
J Undertegnedes Agentur er ved Trækningen den 4de dennes vunden paa Ms 10,970 og 13,464. Fornyelsen af Lodsedler til næste Serie Trækning den 1ste Februar næstk. bringes herved behageligst i Erindring. Nogle Lodsedler til denne Trækning, der indeholder 1200 Gevinster, kunne endnu erholdes tilkjøbs, – uden at betale Jndskuddet til den foregaaende Trækning, hos A. Hansen, Foreningens authoriserede Agent.
Aarhuus Stifts-Tidende, 1843-01-26
Formedelst anden Bestemmelse agter jeg underhaanden at sælge mit eiende og iboende Sted Hs 644, beliggende paa denne Byes Vestergade, bestaaende af: 3 Fag 2 Etage Stuehuus til Gaden med Kjælder, 3 Fag 1 Etage Baghuus, Gaardsplads med Pompe og Hauge. Eiendommen forevises og Handelen afsluttes med Undertegnede. Aarhuus, den 20de Januar 1843. Kirstine Funder.
Aarhuus Stifts-Tidende, 1843-01-26
Jfølge Beslutning under Skiftet efter Gaardmand Jens Mortensen og Hustrue af Allestrup blive de Boet tilhørende faste Eiendomme, nemlig en Gaard i Allestrup By, Veilby Sogn, af Hartkorn, Tdr. 7 Skpr. 3 Fdkr. 1 7/5 Alb., og et Huus i Vivild By med Haugeplads og Toft, stillede til Bortsalg ved 3de Auctioner, som afholdes Mandagen den 13de og 27de næste Maaned, samt Tirsdagen den 14de Marts førstkommende, hver Dags Formiddag Kl. 11. De 2de første Auctioner afholdes her paa Contoiret, og 3die Auction paa Stervbogaarden i Allestrup. Dette bekjendtgjøres, overeensstemmende med Placat, 22de April 1817, til Pantecreditorers og Liebhaveres Efterretning. Rongs, &c. Herredscontoir i Randers, den 16de Januar 1843. A. L. Reiersen.
Aarhuus Stifts-Tidende, 1843-01-26
En under en smuk Situation, 1/2 Miil fra Fredericia, beliggende Beboelsesleilighed for en lille Familie, er at erholde tilleie til næste Flyttetid, paa gode Vilkaar, hvoriblandt, at Familien, foruden at erholde fornøden Havejord, om det ønskes, tillige kan fra Eieren blive forsynet med Melk og andre Fornødenheder, ligesom ogsaa Leiligheden tildeels kan blive indrettet efter Vedkommendes Ønske. Man behage i denne Henseende at henvende sig til Hr. Kjøbmand Brøchner i Fredericia, der giver nærmere Oplysning.
Aarhuus Stifts-Tidende, 1843-01-26
Stedet af 627 paa Hjørnet af Vestergade og Grønnegade, der fortiden beboes af Hr. Proprietair Bødter, kan erholdes tilkjøbs, eller i Mangel deraf tilleie, til førstkommende Paaske Flyttetid d. A.L. Nellemann. 6 Fag 1 Etage Bindingsværkshuus, der hensigtsmæssigen er indrettet til Beboelse for 2 Familier, anvises tilkjøbs underhaanden, til Nedbrydelse næste Foraar, af A. Hansen, Commissionair.
Aarhuus Stifts-Tidende, 1843-01-26
Tirsdagen den 31te d. M., om Formiddagen Kl. 10. afholdes Auction i Moesgaard Skov over en stor Deel Eske, tjenlige til Spændetræer, Lægter, Læssetræer, og Gavningsbrug m.v., samt over endeel Udluftning af forskjelligt Slags. Mødestedet er ved Gaarden. Lysthavende indbydes. Hads & Ning Herreders Contoir, den 21de Januar 1843. Nyholm, const.
Aarhuus Stifts-Tidende, 1843-01-26
Jfølge vedkommende Udlægshavers Begjæring bliver det Tømmermester Niels Haderup tilhørende Sted, Matr. Ms 58 i Lille Møllestrædet i Randers, bestaaende, af 3 1/2 Fag Huus, med tilliggende Gaards- og Haugeplads, stillet til 3de offentlige Auctioner, som afholdes: Mandagen den 6te Marts 1843, Mandagen den 20de f. M. - og Mandagen den 3die April –, hver Dags Eftermiddag Kl. 2. De 2de første Auctioner afholdes paa Randers Raadhuus; men 3die Auction i selve Stedet. Denne Bekjendtgjørelse tjener tillige til Panthavernes Efterretning, i Overeensstemmelse med Pl. 22de April 1817. Randers Auctionscontoir, den 20de Januar 1843. G. A. Koefoed.
Aarhuus Stifts-Tidende, 1843-01-26
Stedet af 376 udenfor Mindeporten, bestaaende af 9 Fag Forhuus, 3 Fag Qvist, 4 Fag Baghuus, Gaardsplads og Pompevand, samt Have, indrettet til Beboelse for 2de Familier, agter jeg underhaanden at bortsælge paa favorable Vilkaar. Peter Schibye. Formedelst Forandring af Bopæl er min iboende Gaard 3 67 paa Middelgade at faae tilkjøbs og kan tiltrædes førstkommende Paaske Flyttetid. J Mangel af Salg, er den at faae tilleie til samme Tid. A. F. Peterien.
Aarhuus Stifts-Tidende, 1843-01-26
Ved Proclama af Dags Dato, som vil blive læst i vedkommende Retter, ere Creditorerne i Boet efter afdøde Capitain Hans Christian Moldrup af Grenaae H. C. Liisberg i Nybroe, i Hr. Consul Herskinds Gaard paa Frederiksgade, anbefale deres velforsynede Lager af Tømmer og tørre Brædder, Jern, fladt, fiirkantet og rundt i alle Dimensioner; Baandjern, Jernplader, fiin Tjære i hele og halve Tønder, Brabandter Glas, Spiger og Søm i alle Dimensioner, alle Sorter nye og bedste ColonialVarer, ægte St. Croix Rom, med meget mere, som Alt sælges billigst muligt. Fiin heglet Hør i flere Sorter, faaes billigt hos H. C. Liisberg, Nybroe.
Aarhuus Stifts-Tidende, 1843-01-26
God Brødrug og bedste Brygge Malt kan faaes R. C. Lemmich.
Aarhuus Stifts-Tidende, 1843-01-26
For en duelig Teglbrænder, der er forsynet med gode Anbefaling er, søges en Plads som Mester ved et af de større Teglbrænderier i Jylland, til næstk. 1ste Mai. De herpaa Reflecterende ville behage, personlig eller i frankerede Breve, at henvende sig til A. Hansen, const. Fæstemand.
Aarhuus Stifts-Tidende, 1843-01-26
Christiansfeldter Formelys ere igjen arriverede R. C. Lemmich.
Aarhuus Stifts-Tidende, 1843-01-26
Hør og Hørblaar i gode Varer faaes billig hos R. C. Lemmich.
Aarhuus Stifts-Tidende, 1843-01-26
Nogle dygtige Meiersker, der ere forsynede med udmærkede Anbefalinger, ere anmeldte som Tjenestesøgende til 1ste Mai næstk. hos A. Hansen, const. Fæstemand.
Aarhuus Stifts-Tidende, 1843-01-26
Nye islandske Klipfisk kan atter faaes hos R. C. Lemmich.
Aarhuus Stifts-Tidende, 1843-01-26
En Cand. juris ønsker Ansættelse paa en juridisk Embedsmands Contoir. For det første Aar gjøres ingen Fordring paa Gage. De herpaa Reflecterende ville behage snarest muligt i portofrie Breve at henvende sig desangaaende til Adressecontoiret i Aarhuus, der anviser den Søgende.
Aarhuus Stifts-Tidende, 1843-01-26
De saa meget efterspurgte, hermetisk henkogte Levnetsmidler, saasom Ryper, Hjerper, Urhøns, forskjellige steier, Hummer, Østers, Tomater, grønne Ærter, Apricoser, Jordbær, Kirsebær m. m. ere nu arriverede i friske og gode Varer. Endvidere faaes ægte Serepta=Sennop og alle til Colonialhandel henhørende Varer.
Aarhuus Stifts-Tidende, 1843-01-26
Smukke Ride- og Kjørepidske i stort Udvalg og til billige Priser ere ligeledes i disse Dage arriverede. Stearin, og bedste tydske Talglys faaes i forskjellige Størrelser til billigste Priser. Extra godt Kieler=Øl faaes velproppet til 6 Flasken, og 12 Flasker samlede for 3 a 8 s. Af Fajance føres et betydeligt Udvalg. Horsens, den 8de Jan. 1843. J. H. T. FinelyHvor et Barn paa 6-10 Aar kan, fra 1ste April d. A. for billig Betaling, erholde Underviisning og i alle Henseender moderlig Pleie, anvises af Skolelærer Bøggild i Todberg pr. Aarhuus. Silkevast modtages i Stedet a 375 udenfor Mindeport. En Discipel, helst af Latinskolen, kan til førstkommende Flyttetid erholde Kost og Logis. Adressecontoiret. anviser.
Aarhuus Stifts-Tidende, 1843-01-26
Ved Meilgaards Teglværker henstaae til Salg circa 250,000 Stk. gode heelbrændte Muursteen, hvorom kan sluttes Accord med Godsforvalter Lunøe paa Birkelund, pr. Grenaae.
Aarhuus Stifts-Tidende, 1843-01-26
Den Leilighed, som forhen Jomfru Saxtorph har beboet og som bestaar af 3 Værelser samt Kjøkken, Spisekammer og Pigekammer, er enten til Nytaar eller førstkommende Paaske Flyttetid at faae til Leie. Man henvender sig paa Volden a 892 hos Skomager Stougaard. Et godt Pianosorte, sex Octavs, er hensat til Salg hos Hr. Jnstrumentmager Müllertz.
Aarhuus Stifts-Tidende, 1843-01-26
En Beboelsesleilighed, bestaaende af 3 gibsede Værelser med Kjøkken, Spise= og Pigekammer, er til førstkommende Paaske Flyttetid at faae tilleie hos Farver, C. L. Waarsøe.
Aarhuus Stifts-Tidende, 1843-01-26
En Postvogn og en Slæde er underhaanden tilkjøbs i Nr. 65 paa Middelgade.
Aarhuus Stifts-Tidende, 1843-01-26
Brokbaand med og uden Fjedre og til forskjellige Aldere ere hidsendte fra Jnstrumentmager Nyerup, og erholdes hos Garnisonschirurg Asmussen.